## У С Л О В И Я

за провеждане на **договаряне** за определяне на изпълнител и възлагане изпълнението на лесокултурни дейности от горски насаждения, разположени в горски територии – държавна собственост. Процедурата е открита със **Заповед № 296/29.10.2021 год.** на Директора на ТП ДЛС „Черни Лом“ гр. Попово и се провежда по реда на чл. 25 и 26от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти

**1. ПРЕДМЕТ НА ПРОЦЕДУРАТА ПО ВЪЗЛАГАНЕ НА ДЕЙНОСТИТЕ В ДГТ.**

Определяне на изпълнител и възлагане изпълнението на дейности в ДГТ, с предмет: **„Извършване на механизирано почистване на площи за залесяване и механизирана подготовка на почвата за залесяване в горски насаждения, разположени в горски територии – държавна собственост, в района на дейност на ТП ДЛС „Черни Лом“, обособени в обекти както следва: Обект № 1 „Механизирано почистване на площта от издънки и храсти, изораване на дълбочина 30-35см и дисковане на площите в отд. 74-1, 183-3, 191-2, 233-4, 314-1 и отваряне на дупки с тракторен свредел в отд. 74-1“ и Обект № 2 „Извършване на механизирано почистване на площта от издънки и храсти, изкореняване на пънове, избутване на изкоренени пънове до 100м.,подравняване на площта с булдозерна дъска, изораване и дисковане на площта в отд. 401-б,401-в и 401-г“ както следва**

|  |  |  |  |  |  |  |  |
| --- | --- | --- | --- | --- | --- | --- | --- |
| Обект  № | Вид на дейността | **Отдел, подотдел** | Мярка | Количество | Срок за изпълнение | Пределна цена в лева без ДДС | Гаранция за участие  /лв./ |
| **1** | Механизирано почистване на площта от издънки и храсти | 74-1 | дка | 6 | 15.11.2021г. | 342.30 | **226.08** |
| Механизирано почистване на площта от издънки и храсти | 183-3 | дка | 8 | 30.12.2021г. | 446.88 |
| Механизирано почистване на площта от издънки и храсти | 191-2 | дка | 4 | 30.12.2021г. | 237.68 |
| Механизирано почистване на площта от издънки и храсти | 233-4 | дка | 11 | 30.12.2021г. | 603.79 |
| Механизирано почистване на площта от издънки и храсти | 314-1 | дка | 12 | 30.12.2021г | 656.04 |
| Изораване на дълбочина 30-35см и дисковане на площта | 74-1 | дка | 6 | 15.11..2021г | 263.16 |
| Изораване на дълбочина 30-35см и дисковане на площта | 183-3 | дка | 8 | 30.12.2021г | 341.36 |
| Изораване на дълбочина 30-35см и дисковане на площта | 191-2 | дка | 4 | 30.12.2021г | 185.00 |
| Изораване на дълбочина 30-35см и дисковане на площта | 233-4 | дка | 11 | 30.12.2021г | 458.70 |
| Изораване на дълбочина 30-35см и дисковане на площта | 314-1 | дка | 12 | 30.12.2021г | 497.76 |
| Отваряне на дупки с тракторен свредел 80/80 | 74-1 | 100бр. | 5 | 15.11.2021г. | 489.10 |
| **Обща крайна пределна цена за обект № 1, над която няма да се приемат ценови предложения:** | | | **х** | **х** | **х** | 4521.77 |
| Обект  № | Вид на дейността | **Отдел, подотдел** | Мярка | Количество | Срок за изпълнение | Пределна цена в лева без ДДС | Гаранция за участие  /лв./ |
| **2** | Механизирано почистване на площта от издънки и храсти | 401-б | дка | 1 | 30.12.2021г. | 80.80 | **382,96** |
| Механизирано почистване на площта от издънки и храсти | 401-в | дка | 4 | 30.12.2021г. | 237.68 |
| Механизирано почистване на площта от издънки и храсти | 401-г | дка | 15 | 30.12.2021г | 813.00 |
| Изкореняване на пънове | 401-б | дка | 1 | 30.12.2021г | 208.40 |
| Изкореняване на пънове | 401-в | дка | 4 | 30.12.2021г | 747.80 |
| Изкореняване на пънове | 401-г | дка | 15 | 30.12.2021г | 2725.50 |
| Избутване на изкоренени пънове с дължина на работен участък до 100м. | 401-б | дка | 1 | 30.12.2021г | 81.60 |
| Избутване на изкоренени пънове с дължина на работен участък до 100м. | 401-в | дка | 4 | 30.12.2021г | 240.60 |
| Избутване на изкоренени пънове с дължина на работен участък до 100м. | 401-г | дка | 15 | 30.12.2021г | 823.65 |
| Подравняване на площта с булдозерна дъска | 401-б | дка | 1 | 30.12.2021г | 65.85 |
| Подравняване на площта с булдозерна дъска | 401-в | дка | 4 | 30.12.2021г | 177.88 |
| Подравняване на площта с булдозерна дъска | 401-г | дка | 15 | 30.12.2021г | 588.75 |
| Изораване на дълбочина 30-35см и дисковане на площта | 401-б | дка | 1 | 30.12.2021г | 67.70 |
| Изораване на дълбочина 30-35см и дисковане на площта | 401-в | дка | 4 | 30.12.2021г | 185.00 |
| Изораване на дълбочина 30-35см и дисковане на площта | 401-г | дка | 15 | 30.12.2021г | 615.00 |
| **Обща крайна пределна цена за обект № 2, над която няма да се приемат ценови предложения:** | | | **х** | **х** | **х** | 7659.21 |

ЗАБЕЛЕЖКА:

а) Разпределението на предложената единична цена за конкретна дейност се извършва на база процентното съотношение между предложената крайна обща цена и определената от ТП ДЛС „Черни Лом“ гр. Попово пределна обща прогнозна цена за съответния обект;

б) Посочените количества са прогнозни. При разлика в количеството на действително извършената дейност от съответния обект и посочените в настоящата документация, заплащането ще се извършва по единичната цена, отразена в Приложение № 1 – неразделна част от договора за изпълнение по действително извършената работа, отразена в предавателно-приемателния протокол.

**2. ВИД НА ПРОЦЕДУРАТА.**

**Видът на процедурата е договаряне**. Договарянето ще се проведе **по реда на чл. 25 и 26** от **Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти** /Наредбата/.

**3.** **ДОКУМЕНТАЦИЯ. УСЛОВИЯ И РЕД ЗА ПЛАЩАНЕ И ПОЛУЧАВАНЕТО Ѝ.** **ОГЛЕД НА НАСАЖДЕНИЯТА, ОБОСОБЕНИ В ОБЕКТ.**

**3.1.** Документацията за участие в процедурата може да се изтегли от интернет страницата на Възложителя ТП ДЛС „Черни Лом“ гр. Поповона адрес: **http://dls.cherni\_lom@dpshumen.bg/** без заплащане или да се закупи от Възложителя, провеждащ процедурата.

**3.2.** В случай, че документацията се закупува, условията за заплащането й са както следва:

**3.2.1.** Цената на документацията за участие в договарянето е **20.00 лв. без ДДС**. Същата се заплаща **в касата** на ТП ДЛС „Черни Лом“, **или по банков път** по сметката на ТП ДЛС „Черни Лом“ IBAN: BG67BPBI79431079260601, BIC: BPBIBGSF, при Банка: ТБ „Юробанк България“ АД, филиал Попово.

**3.2.2.** Заплащането на документите за участие се извършва през работни дни до 16:00 часа, с краен срок до 16:00 часа за последния работен ден, предхождащ деня на провеждане на договарянето.

**3.2.3.** Документацията за участие може да се получи от деловодството на ТП ДЛС „Черни Лом“ в работни дни до 16:00 часа, с краен срок до 16:00 часа за последния работен ден, предхождащ деня на провеждане на договарянето след представяне на документ за заплащане.

**3.4.** След изтичане крайният срок за получаване на документация, ТП ДЛС „Черни Лом“ преустановява продажбата на същата.

**3.5.** Оглед на насажденията включени в съответния обект може да се извършва през всички работни дни с краен срок до 16:00 часа, за времето до последния работен ден, предхождащ деня на провеждането на процедурата включително. Огледът се извършва в присъствието на представител на ТП ДЛС „Черни Лом“ с транспорт осигурен от участника и разходите са за негова сметка.

**4. ГАРАНЦИЯ ЗА УЧАСТИЕ И ГАРАНЦИЯ ЗА ИЗПЪЛНЕНИЕ.**

**4.1.** Размерът на гаранцията за участие за всеки от обектите е посочен в т.1 от настоящите условия, както и в Заповедта за откриване на процедурата.

**4.2.** Внасянето на **гаранцията за участие** за обекта се извършва **единствено по банков път,** по сметката на ТП ДЛС „Черни Лом“**-** **IBAN: BG67BPBI79431079260601, BIC: BPBIBGSF при банка: ТБ „Юробанк България“ АД, филиал Попово.**

**Задължително условие:** Гаранцията за участие следва реално да е постъпила по посочената сметка на стопанството до края на последния работен ден, предхождащ деня на провеждане на договарянето.

**4.3.**Определеният за изпълнител участник в договарянето, при сключване на договора представя **гаранция за изпълнение** в размер на **5 %** от стойността за изпълнение на дейността за съответния обект, достигната по време на процедурата. Гаранцията за изпълнение може да се внесе в една от следните форми, по избор на изпълнителя:

**4.3.1**. Под **формата на парична сума** внесена **по банков път** по сметката на ТП ДЛС „Черни Лом“ **-** IBAN: BG67BPBI79431079260601, BIC: BPBIBGSF банка: ТБ „Юробанк България“ АД, филиал Попово.

Когато определеният за изпълнител е избрал гаранцията за изпълнение да бъде под формата на парична сума, внесената от него гаранция за участие служи за пълно или частично изпълнение на задължението за внасяне на гаранция за изпълнение. За целта, представляващият участника подава в деловодството на ДЛС „Черни Лом“ заявление за трансформация на гаранцията за участие в гаранция за изпълнение.

**4.3.2**. Под **формата на банкова гаранция**, издадена от българска банка, учредена в полза на ТП ДЛС „Черни Лом“ гр.Попово, безусловна и неотменяема, същата се представя в оригинал при сключване на договора, като срокът ѝ на действие следва да е не по-малък от един (1) месец след датата**,** посочена като крайна дата за изпълнение на дейността, съгласно проекта на договора. В този случай в нея трябва да бъде посочено, че гаранцията за изпълнение се освобождава след изрично писмено известие от възложителя.

**4.4.** Възложителят **освобождава гаранциите** **за участие** на:

1. отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на възложителя за определяне на изпълнител;

2. класираните на първо и на второ място- след сключването на договора.

3. обжалващия заповедта на възложителя за определяне на изпълнител - в срок 5 работни дни от приключване на производството по обжалване.

**4.5.** При прекратяване на процедурата гаранциите на всички участници се освобождават в срок 3 работни дни след влизането в сила на заповедта за прекратяване.

**4.6.** Възложителят освобождава гаранциите за участие без да дължи лихви за периода, през който средствата законно са престояли при него.

**4.7.** Възложителят задържа гаранцията за участие, когато участник в процедура:

1. оттегля офертата след изтичането на срока за подаването й;

2. е определен за изпълнител, но не изпълни задължението си да сключи договор;

3. не представи документите по чл. 35, ал. 5 от Наредбата в определения срок по Наредбата.

**4.8.** Условията и сроковете за задържане или освобождаване на гаранцията за изпълнение, както и заплащането на неустойки са уредени в проектодоговора за възлагане изпълнението на дейността-неразделна част от настоящите условия.

**5. СРОК И МЯСТО ЗА ПОДАВАНЕ НА ОФЕРТИТЕ. КОМПЛЕКТУВАНЕ НА ИЗИСКУЕМИТЕ ДОКУМЕНТИ В ОФЕРТАТА.**

**5.1**. Подаване на офертите, съдържащи изискуемите документи за участие се извършва в работни дни с краен срок **до 16:00 часа на последния работен ден, предхождащ деня на провеждане на процедурата включително** в деловодството на ТП ДЛС „Черни Лом“ гр.Попово на бул. “Михаил Маджаров” № 68.

**5.2.** Офертата се подава в запечатан непрозрачен плик от участника или от упълномощен от него представител. Върху плика се посочват името на участника, номер на обекта, адрес за кореспонденция, телефон и по възможност факс и електронен адрес.

**5.3.** В общия плик по предходната т.5.2. се поставят документите, посочени в т.7.2. от настоящите условия в един екземпляр. **Ценовото предложение** за конкретния обект следва да съдържа попълнено и подписано ценово предложение от участника по образеца към документацията което предложение се поставя в **отделен,** **запечатан, непрозрачен плик (малък плик)**, върху който се изписва „Ценово предложение“, наименованието на участника и обекта, за който той представя ценово предложение. Върху плика не се правят никакви други обозначения. Комплектуваната по този начин оферта на участника се подава в деловодството на ТП ДЛС „Черни Лом“ гр. Попово в срока по т. 5.1.

**5.4.** При приемане на офертата върху плика се отбелязват входящ номер, датата и часът на получаването и посочените данни се записват във входящ регистър по образец, за което на приносителя се издава документ.

**5.5.** Възложителят не приема за участие в процедурата и връща на участниците офертите им, които са представени след изтичане на крайния срок за получаване или са в незапечатан, прозрачен или скъсан плик. Тези обстоятелства се отбелязват в регистъра по т. 5.4.

**5.6.** Валидността на предложенията е до сключване на договор за възлагане изпълнението на дейността.

**5.7.** До изтичане на крайния срок за подаване на офертите всеки участник може да промени, допълни или да оттегли своята оферта. След изтичане на крайния срок за подаване на офертите, участникът няма право да извърши промени или допълнения на така подадената оферта.

**5.8.** До три (3) дни, преди изтичането на срока за подаване на офертите, участниците могат да поискат от възложителя разяснения по документацията за участие.

**5.9.** Всеки участник в процедурата **има право да подаде само една оферта за обекта.**

**6. ИЗИСКВАНИЯ КЪМ УЧАСТНИЦИТЕ И ЗА ДОПУКАНЕ ДО УЧАСТИЕ В ДОГОВАРЯНЕТО.**

**6.1.** До участие в процедурата се допускат търговци по смисъла на ТЗ на Република България, изпълнили изискванията на чл. 18 и чл. 19 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти и изпълнили изискванията за допускане до участие, посочени в условия за провеждане на процедурата (съгласно чл. 26, ал. 2 от Наредбата).

**6.2.** Участникът трябва да отговаря на техническите изисквания и да разполага с работници и служители с придобита правоспособност и квалификация за извършване на лесокултурната дейност, а именно:

**6.2.1.** Да притежава необходимия минимален **брой техника** (**работно оборудване** по смисъла на §1, т. 4 от ДР на Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване) за извършване на дейността. Участникът декларира наличието на техника (работно оборудване) **не по-малко** от:

- **Трактор или булдозер – 1 бр. окомплектован с работно оборудване за извършване на дейностите :**

**За Обект №1:**

-Булдозерна дъска – 1 бр.

-Тракторен свредел – 1 бр.

-Плуг за оран с дълбочина 30-35 см – 1 бр.

-Дискова брана – 1 бр.

**За Обект №2:**

-Булдозерна дъска или зъбен изкоренител – 1 бр.

-Плуг за оран с дълбочина 30-35 см – 1 бр.

-Дискова брана – 1 бр.

Представеното работно оборудване трябва да отговаря на изискванията на българското законодателство, съгласно правните норми на ЗРКЗГТ, Наредба № 20 от 27.05.2003 г. за извършване на технически прегледи за проверка на техническата изправност на земеделската и горската техника и машините за земни работи, Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване, ЗЗБУТ, Правилата за здравословни и безопасни условия на труд в горите, като се използва по начин и при условия, които осигуряват безопасни и здравословни условия на труд и опазване на околната среда. Същите следва да са регистрирани по реда на ЗРКЗГТ или по реда на ЗдвП (което е приложимо) и да са минали годишен технически преглед пред съответния компетентен орган,а за работното оборудване – да е регистрирано по реда на ЗРКЗГТ (когато е приложимо).

**6.2.2.** Да има необходимия минимален брой **квалифицирани работници и специалисти** за извършване на дейностите, съгласно чл.230, ал.3 от ЗГ.

Независимо за колко обекта участва участникът декларира наличието на квалифицирани работници или специалисти, колкото е изискуемия от възложителя минимален брой техника.

**6.3**. Участникът следва да **няма непогасени задължения към държавата** – обстоятелството се заявява чрез **декларация №1 – по образец**(приложена към документация за участие в договарянето).

**6.4.** На основание **чл.25, ал.5** от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, в настоящата процедура **НЕ СЕ ДОПУСКА УЧАСТИЕ НА ПОДИЗПЪЛНИТЕЛИ.**

**6.5.** В процедурата участниците могат да участват лично, чрез свой представител по търговска регистрация, ако същият е вписан за представител на участника или чрез свой упълномощен представител, като **присъствието на представител на участника е задължително**.

**6.6.** Участниците в процедурата нямат право да подават повече от една оферта за един обект, както и да правят допълнения или изменения в предадените вече оферти след изтичане на определения краен срок на подаването им.

**6.7.** **Личните предпазни средства (ЛПС)** използвани от работниците трябва да отговарят на изискванията на българското законодателство за качество, съгласно правните предписания на ЗЗБУТ, Наредба № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работното място и Правилник за здравословни и безопасни условия на труд в горските територии, осигуряващи безопасност и опазване на здравето на работниците на работните им места.

**7. ИЗИСКУЕМИ ДОКУМЕНТИ, НЕОБХОДИМИ ЗА ДОПУСКАНЕ ДО УЧАСТИЕ НА УЧАСТНИЦИТЕ ЗА ПРОВЕЖДАНЕ НА ПРОЦЕДУРАТА**

Изискуемите документи по т. 7.2, от тези условия се комплектуват от участника съгласно т. 7.3, от същите условия, и в своята цялост представляват офертата на участника.

**7.1.** Участниците в процедурата се регистрират, чрез подаване на своите оферти, съдържащи изискуемите документи за участие в деловодството на ТП ДЛС „Черни Лом“ гр. Попово, бул. “Михаил Маджаров” №68 в работни дни до 16:00 часа за времето до последния работен ден, предхождащ деня на провеждане на конкурса, включително.

**7.2.** Изискуемите документи, необходими за допускане до участие в процедурата, които следва да се съдържат в офертата, са следните:

**7.2.1.** **Заявление за участие** (по образец – приложен към настоящите условия) – оригинал;

Забележка: Комисията към датата на провеждане на процедурата служебно проверява по посочените към заявлението данни:

* Актуалното състояние на участника в ТР към Агенцията по вписванията

ЗАДЪЛЖИТЕЛНО УСЛОВИЕ НА ПРОВЕЖДАНЕ НА ПРОЦЕДУРАТА: В случай, че при служебната проверка комисията установи, че даден участник не отговаря на изискванията за допускане до участие, офертата на участника се отстранява от по нататъшно участие.

**7.2.2.** **Декларация № 1** в оригинал (по образец – приложен към настоящата документация), удостоверяваща обстоятелствата по чл. 18, ал. 1, т. 3 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.

**7.2.3.** **Декларация № 2** за изразено съгласие и доброволно предоставяне за обработване на лични данни съгласно изискванията на ЗЗЛД подписана от представляващите съответния търговец и членовете на управителните му органи.

**7.2.5.** **„Ценово предложение”**– по образец приложен към документацията.

**7.3.** Когато участникът в процедурата е търговец чуждестранно лице, и документите са на писмен език различен от българския език, същите се представят в официално заверен превод.

**8. РАЗНОСКИ ПО УЧАСТИЕ В ПРОЦЕДУРАТА.**

**8.1**. Всеки участник поема всички разноски по изготвяне на офертата и представянето й. ТП ДЛС „Черни Лом“ не заплаща тези разходи, независимо от изхода на процедурата.

**8.2**. Представените оферти, ведно с документите към тях не се връщат на участниците.

**9. УСЛОВИЯ И РЕД ЗА ПРОВЕЖДАНЕ НА ДОГОВАРЯНЕТО.**

**9.1.** **Договарянето** ще сепроведе от **10:00 часа на** **09.11.2021 год. в заседателната зала-ет.1 в административната сграда на** **ТП ДЛС „Черни Лом“ гр. Попово, бул.“Михаил Маджаров” № 68**

**9.2.** Комисията започва работа след получаване на списъка с участниците и представените оферти. Процедурата по възлагане на лесокултурни дейности в ДГТ ще се проведе на три етапа, като офертите се разглеждат по реда на тяхното постъпване.

**Първи етап** – Отваряне на офертите, разглеждане на представените документи и допускане/отстраняване за/от участие.

**Втори етап** – Провеждане на закрити преговори поотделно с всеки един от допуснатите участници по представеното от тях първоначално предложение по критериите за оценка и класация и приемане на окончателно предложение по критериите за оценка и класация.

**Трети етап** - оценка и класиране на окончателните оферти.

Първи етап: Отваряне на офертите, разглеждане на представените документи и допускане/отстраняване за/от участие.

В открито заседание при откриване на процедурата по договаряне, председателят на комисията проверява присъствието на представителите на кандидатите, депозирали предложения за участие. **Когато при започване на договарянето не присъства кандидатът или негов упълномощен представител, комисията отстранява кандидата от по-нататъшно участие, без да отваря плика с офертата му (чл.26, ал.1, изр.второ от Наредбата).** Когато на процедуратакандидатът се представлява от пълномощник, същият представя нотариално заверено пълномощно, като едно лице може да бъде пълномощник само на един участник в процедурата.

Комисията проверява представените от съответния кандидат документи относно изпълнението на техническите и квалификационни изисквания за допускането му до участие в следващия етан на договарянето. При съмнение в достоверността на някои от документите, комисията може да изиска потвърждаването им по определен от нея ред до приключването на първия етап.

Комисията отстранява от договарянето участник:

1. който не е представил някой от изискуемите документи;

2. за когото се установи невярно деклариране на обстоятелство по чл. 18, ал. 1, т. 3 от Наредбата;

3. който е представил оферта, която е непълна или не отговаря на предварително обявените условия на възложителя.

**Не се отваря пликът с надпис „Ценово предложение“ на участник, който е отстранен от по-нататъшно участие в договарянето.** Председателят съобщава на присъстващите участници, кои от тях се допускат до следващият етап на договаряне, кои се отстраняват и причините за отстраняването от участие в процедурата.

Втори етап: Провеждане на закрити преговори поотделно с всеки един от допуснатите участници по представеното от тях първоначално предложение по критериите за оценка и класация и приемане на окончателно предложение по критериите за оценка и класация.

Комисията в **закрито заседание**, провеждано поотделно с всеки един от допуснатите участници, **отваря плика** с надпис „ценово предложение“ и провежда договаряне със съответния участник по параметрите на първоначалното му предложение. В това договаряне, участникът има право **еднократно** да подобри в полза на ТП ДЛС „Черни Лом“ показателите за оценка по първоначалната си оферта. Направените окончателни предложения и постигнатите договорености с всеки кандидат се описват в **отделен протокол**, който се подписва от членовете на комисията и от кандидата.

Трети етап: Оценка и класиране на окончателните оферти.

Комисията в закрито заседание извършва оценка и класация на окончателните оферти на съответните кандидати на база предварително обявените критерии за оценка на предложенията. На първо място се класира окончателната оферта на кандидата, предложил **най-ниска обща цена** за съответния обект. Когато по време на договарянето, кандидатите не променят офертите си или не искат да преговарят в тяхно присъствие комисията извършва класиране посредством жребий. Посредством жребий се определя класирането на кандидатите с еднакви най-ниски резултати, които не са класирани на първо място.

В открито заседание комисията съобщава резултатите от проведените преговори и класацията на окончателните оферти.

Решенията на комисията се вземат с обикновено мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си.

**10. КРИТЕРИЙ ЗА ОЦЕНКА.**

Комисията оценява постъпилите предложения за конкретния обект, при следния критерий:

**10.1.** Предложена **най-ниска крайна цена** общо за обекта в български лева, без включен данък върху добавената стойност (ДДС). Разпределението на предложената единична цена за конкретна работа, която ще се извършва, се извършва на база процентното съотношение между предложената в съответната оферта крайна цена и определената от ДЛС пределна цена за дадения обект.

**10.2.**Ценовите предложения се представят единствено и само по образеца, приложен в документацията. Други варианти на ценовото предложение, различни от образеца не се допускат и при прилагането им същите няма да бъдат разглеждани и класирани.

**10.3**. Оценката на офертите (предложенията на участниците), ще се извършва по най-ниската предложена крайна цена общо за обекта в лв.без ДДС и ще се класират по възходящ ред.

**11. ПРИКЛЮЧВАНЕ НА ДОГОВАРЯНЕТО.**

**11.1.** Договарянето завършва със заповед на възложителя –ТП ДЛС „Черни Лом“ за определяне на изпълнител или за прекратяване на процедурата.

**11.2.** В тридневен срок от получаване на протокола на комисията, възложителят го утвърждава, издава заповед за класиране на участниците и обявява определения за изпълнител или за прекратяване на процедурата, като същата се съобщава на заинтересуваните лица по реда на чл. 61 от АПК. Заповедта се публикува на интернет страницата на СИДП ДП – гр. Шумен.

**11.3.** Възложителят прекратява договарянето с мотивирана заповед, когато:

1. не е подадена нито една оферта;

2.офертите, подадени от участниците, не отговарят на изискванията и условията на възложителя;

3. първият и вторият класиран участник откажат да сключат договор;

4.отпадне необходимостта от провеждане на договаряне в резултат на съществена промяна в обстоятелствата, както и при невъзможност да се осигури финансиране за изпълнението на дейностите по причини, които възложителят не е могъл да предвиди;

5.са установени нарушения при откриването и провеждането, които не могат да бъдат отстранени, без това да промени условията, при които е обявено договарянето;

6. определеният за спечелил договарянето не представи някои от документите по декларираните обстоятелства по чл. 18, ал. 1, т. 3 с изключение на тези по буква „г“;

7. определеният за спечелил договарянето не представи гаранция за изпълнение по договора.

**11.4.** Заповедите, подлежат на обжалване по реда на АПК.

**11.5.** Възложителят може да включи в заповедите за класиране на участниците в процедурата, разпореждане за предварителното изпълнение на възложената дейност при условията и реда на чл. 60 от АПК.

**11.6.**В 5 дневен срок от влизането в сила на заповедта за обявяването на класирането и определянето на изпълнител, или в същия срок от съобщаваней, когато е допуснато предварително изпълнение, определеният за изпълнител участник следва да представи на възложителя всички необходими документи, доказващи обстоятелствата за техническа и кадрова обезпеченост, които е декларирал, а именно:

**11.6.1.** Заверено от участника извлечение от балансовите сметки или счетоводните книги за ДМА, или платежен документ – фактура, или договор за наем, или договор за лизинг, относно притежаваната от участника собствено, наето или закупено на лизинг работно оборудване, съгласно т.6.2.1 от настоящите условия, осигуряваща извършване на дейността, с приложени доказателства за работна годност както следва:

- заверено копие от талон за първоначална регистрация пред КТИ или Областна дирекция „Земеделие“, съгласно ЗРКЗГТ

- удостоверение за техническа изправност.

**11.6.2.** Заверено копие от справка за декларирани данни по чл. 62, ал. 3 от КТ, издадена от ТД НАП за действащите трудови договори на служителите и работницитена участника. Справката следва да съдържа дата на издаване не по-рано от десет (10) календарни дни, считано от датата определена, като краен срок за подаване на заявленията за участие, като към нея се прилагат и следните документи:

- заверени копия на документи доказващи придобита правоспособност за работа с „ самоходна земеделска и горска техника“ – категория „Твк “ или „Твк-г, правоспособност за управление на пътно – строителни и земеделски машини, съгласно чл. 13, ал. 4, т. 1 от ЗРКЗГТ във връзка с чл. 230, ал. 3 от ЗГ, или аналогичен документ, доказващ правоспособността на работника;

**11.6.3.** номер на документ за внасяне на допълнителна парична сума – в случаите, когато гаранцията за изпълнение надвишава внесената гаранция за участие, или учредена в полза на възложителя банкова гаранция за изпълнение на договора.

**11.6.4.** свидетелство за съдимост на физическото лице или на лицата, които представляват съответния участник съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран.

**11.6.5.** удостоверение от органите на Националната агенция за приходите (НАП), че няма парични задължения към държавата, установени с влязъл в сила акт на компетентен държавен орган. Удостоверението следва да е с дата не по-рано от три (3) месеца, считано от датата определена за сключване на договора**;**

- документ от „Североизточно държавно предприятие“ ДП – Шумен, удостоверяващ, че участникът няма непогасени задължения към „Североизточно държавно предприятие“ ДП Шумен и неговите териториални поделения. Датата на издаване на документа следва да е не по-рано от един (1) месец, считано от крайната дата на депозиране на документите за участие.

**11.7.** В 3-дневен срок от изтичането на срока по т.11.6. от настоящите условия комисията, определена от възложителя, проверява редовността и съответствието на представените документи, за което се изготвя протокол.

**11.8.** Договор по ал. 1 не се сключва с участник, определен за изпълнител, който:

1.в установения срок не представи документите по т.11.6. от настоящите условия, или представените документи не отговарят на условията за провеждане на процедурата;

2. има парични задължения към държавата, установени с влязъл в сила акт на компетентен държавен орган;

3. има парични задължения към „Североизточно държавно предприятие“ ДП гр. Шумен, установени с влязъл в сила акт на компетентен държавен орган.

Когато за класирания на първо място и определен за изпълнител участник се установят обстоятелствата по т. 11.8. от настоящите условия, възложителят издава заповед, с която определя за изпълнител класирания на второ място. По отношение на определения класиран се прилагат последователно разпоредбите на чл. 23, ал. 6 и чл. 35, ал. 5 и ал. 8 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.

**12. СКЛЮЧВАНЕ НА ДОГОВОР.**

**12.1.** Договорът се сключва в 14-дневен срок от влизането в сила на заповедта за определяне на изпълнител, или в същия срок от съобщаване на същата, когато е допуснато предварително изпълнение.

**12.2.** Документите по предходната т. 11.6 следва да са валидни към датата на подписване на договора по т. 12.1 и се представят в оригинал или заверено от участника копие. При представяне на заверено копие участникът представя и оригинала за сравнение.

**12.3.** При отказ на участника, определен за изпълнител, да сключи договор в срока по т. 12.1 или в случай, че при подписване на договора, същият не представи документите по т. 11.6, за изпълнител се определя класираният на второ място участник, който следва да се яви да сключи договор за изпълнение на цена предложена от него, но не по-висока от тази определена от възложителя, при спазване на разпоредбите на т. 13 от настоящите условия.

**13. НАЧИН НА ПЛАЩАНЕ**

**13.1.** Изчисляването на единичната цена за конкретна дейност се извършва на база процентното съотношение между договорената крайна обща цена и определената от ДЛС пределна обща цена за съответния обект.

**13.2.** Заплащането се извършва на база действително извършена работа по договорената цена, определена по реда на т.4 от проектодоговора.

**13.3.** При разлики между посочените в документациите за обекта и действително извършената работа, съгласно приемателните протоколи, заплащането се извършва на база действително извършена работа по договорената цена за дадената дейност, съгласно договора.

**13.4**. Цените за съответната дейност са посочени в приложение №1 към договора.

**13.5**. Заплащането се извършва в рамките на 10 (десет) дни, след изготвяне на предавателно-приемателни протоколи и издаване на фактура от страна на ИЗПЪЛНИТЕЛЯ.

**14. ДОПЪЛНИТЕЛНА ИНФОРМАЦИЯ.**

Участниците в процедурата могат да получат писмено допълнителна информация за документацията на ТП ДЛС „Черни Лом“ гр. Попово, бул. “Михаил Маджаров” № 68 от инж.Атанас Димитров – зам. директор при ТП. Тел. 0898823459.